Børselvdalen naturreservat

Børselvdalen naturreservat består av et område ved Børselva i Porsanger kommune. Området ble vernet 29. juni 2007 og inngår i verneplan for edelløvskog/rike løvskoger. Verneforskriften sier at formålet med vernet er «å bevare et tilnærmet urørt løvskogområde som økosystem med alt naturlig plante- og dyreliv. Spesielle kvaliteter er kalkkrevende vegetasjon på dolomittgrunn, elvekantvegetasjon, furutrær på sin nordgrense og et stort elvegjel. Området er egenartet som en lokalitet med rik, sammensatt vegetasjon med kalkkrevende arter og innslag av furu. Ivaretakelse av naturgrunnlaget innenfor naturreservatet er viktig for samisk kultur og næringsutnyttelse. Området skal kunne brukes til reindrift.» Referanser